Megválasztották az országos tisztségviselőket 
A választások országos folyamata is lezárult. Az új küldöttek megválasztották az országos tisztségviselőket mind a Magyar Orvosi Kamara elnökségébe, mind a Fogorvosok Területi Szervezetébe. Számos helyen új emberek kerültek pozícióba, rájuk hárul a fogorvosok érdekének képviselte az elkövetkezendő időszakban.
Idén eltérően az elmúlt évektől nyáron volt a küldöttválasztás, amelynek eredményeképpen a fogorvosok egy vegyes összetételű küldötti csapatot állítottak össze a választások során. Ez a vegyes összetételű küldöttgyűlés egyben képviselte az eddigi vezetőség álláspontját a Kamara jövőjét illetően, másrészt egy új gondolatmenttel próbált az eddigi tevékenységen változtatni, hogy más irányt vegyen a jövőben a fogorvos kamarai képviselet. A megválasztott küldöttek választottak, mind területi mind országos szinten.
Tisztújítás a Fogorvosok Területi Szervezetében
A Fogorvosok Területi Szervezete 2023. november 11-én tartotta a tisztújító küldöttközgyűlését a Semmelweis Egyetem Szentkirály utcai Oktatási Centrumában. A küldöttválasztás során megválasztott 109 területi küldöttből 96 fő vett részt az eseményen. A tisztújító választások során bár szoros verseny volt, de maradt az eddigi képviseleti irány: a korábbi vezetőség jelöltjei lettek megválasztva a felkínált tisztségekre.
Dr. Linninger Mercédesz elnök asszony a jogszabályok tű pontos értelmezésre okán még nem indult újra, ennek okán alelnököket, titkárokat és felügyelő bizottságot választott a küldöttközgyűlés. A Fogorvosok Területi Szervezetének új megválasztott alelnökei lettek Dr. Farkas Tamás és Dr. Schmidt Péter, míg titkárjainak Dr. Oszbach Richárd és Dr. Piros Zsuzsanna lettek megválasztva. A Felügyelő Bizottság vezetését Dr. Borzási Imre kapta meg, míg tagjai Dr. Varga Krisztina és Kovácsné Dr. Körmendi Szandra lettek.
Ezen lap hasábjairól kívánunk nekik sok sikert és kitartást a munkájukhoz. Kérjük és kívánjuk, hogy képviseljék a fogorvosok érdekét minden körülmények között és álljanak ki az alap- és szakellátó kollégák érdekében, a magán fogorvosokkal egyetemben amikor azt a szükség megkívánja.
Országos Tisztújítás
A Magyar Orvosi Kamara is országos tisztújítást tartott novemberben, amely keretein belül az országos küldöttgyűlés új elnökséget és tisztségviselőket választott. Erről a lap korábbi hasábjain lehetett olvasni részletes tájékoztatást, bemutatkozásokat és cikkeket. Itt a Fogorvos Rovatban csak a fogorvosok aspektusát vehetném fel a tisztújítás eredményének tükrében. Országos szinten idén is két csapat harcolt a pozíciókért, Dr. Álmos Péter, aki az eddigi irányt szerette volna folytatni, illetve Dr. Kozma Gábor csapata, aki egy kicsit módosítani szeretett volna az érdekképviseleti politikán. Országos szinten a legtöbb pozícióba Dr. Álmos Péter elnök csapata került be, ugyanakkor fogorvosok részéről az országos pozíciókba mindkét csapatból került megválasztásra jelölt.
Soha nem fordult még elő, hogy ilyen mértékű képviselte legyen a fogorvosoknak a Magyar Orvosi Kamara országos elnökségében. A kamara alapszabálya kimondja, hogyha az elnök személye nem fogorvos akkor kötelezően választani kell egy alelnököt, aki fogorvos. Eddig ez értelemszerűen mindig teljesült, de volt hogy más fogorvos nem képviselte országos szinten a fogorvosokat. Most ez jelentősen megváltozott. A kötelező fogorvos alelnök személye mellett, két országos titkár, egy felügyelő bizottsági alelnök és két felügyelő bizottsági tag lett megválasztva a fogorvosok részéről. Mondhatjuk azt, hogy az orvosi szakmák közül a mi képviseletünk jelenleg a legnagyobb az kamara országos tisztségeiben, mivel 6 fő is képvisel minket.
A kamara fogorvos alelnöke Dr. Skapinyecz Tibor miskolci fogorvos lett, aki eddig a Fogorvosok Területi Szervezetének alelnöke volt. Ő váltja Dr. Nagy Ákost ebben a pozícióban. A kamara fogorvos titkára lett Dr. Hegedűs Tamás, aki egyben a rezidensek érdekképviseletét is el fogja látni, és Dr. Pinke Ildikó aki eddig az Etikai Kollégium képviselője volt fogorvosi részről. Az Országos Felügyelőbizottságban újra alelnöki tisztséget kapott Dr. Al-Katib Kamil, míg tagjaivá választották Dr. Ábrám Emesét és jómagamat Dr. Dul Zoltánt.
Új csapat, változatlan kihívások
A kamarai összetétel, bár kicsit megváltozott, de a kihívások ugyanúgy előttünk vannak. Azok a problémák amelyeket jelen a Fogorvos Rovat korábbi cikkeiben is folyamatosan ecseteltünk nem változtak. A kamara országos elnökségének fogorvosi részről ugyanúgy szembe kell hogy nézni az állami praxisok fenntartható működésének biztosításával, az iskola fogorvosok hánytatott helyzetével, és a magán fogorvosok elhanyagolt szabályozásával. Ezek a problémák - számos más probléma mellett mind megoldása szorulnak, és szükségesek a fogorvosi ellátás színvonalának fenntartása érdekében. Emellett persze az új elnökségnek biztosítani kell, hogy jelenlegi tagjaink a jövőben is tagjaink maradjanak és az önkéntes kamarai tagság vonzó legyen a fogorvosok szempontjából is.
Kívánjuk, hogy a megválasztott tisztségviselők a küldöttektől kapott bizalommal jól éljenek, megfelelő alázattal végezzék munkájukat és tevékenységükkel mind a fogorvosok mind az egész magyar orvostársadalom érdekét megfelelően képviselni az elkövetkezendő 4 évben. Ezzel egyben szeretném megköszönni a Fogorvos Rovat olvasóinak az eddigi bizalmat és sok támogatói hozzászólást, ígérem - ígérjük folytatjuk a jövő évben is - egyben szeretnék minden olvasónak és kamarai tagnak Áldott Békés Ünnepeket Kívánni.

